شەفەق نیوز/ هیزەیل پۆلیس لە شار کەرکوک، ئمڕوو سێشەممە،  توەنستن مناڵێگ رفیای ئازاد بكەن، و بڕفنەگەی دەسگیر بكەن. 
بەش راگەیانن پۆلیس كەركوك، لە راگەیاننیگ  بڵاو کرد ک : ئەو کەسەگ مناڵەگە رفانیە داوای بڕە پۊلیگ لە کەسوکار مناڵەگە کردیە.
پۆلیس کەرکووک  رایگەیانیش: لەو وەختە ک بڕفنەگە تەقەلای وەرگردن پۊلەگد داگە، هیزەیل پۆلیس دەسگیری کردن، ئمجا مناڵەگەیش رزگار کریا.
لە چەن رووژیگ گوزەشتە هەر لە كەركوك دوو گەنج مناڵ ئەفسەریگ رفانن، ئمجا مناڵەگە کوشتن و تەرمەگەی فڕە دانە بان جادسی پشتێنەی شار كەركوك، و هەردوگ گەنجەگەیش دەسگیر کریان.
